《益津八景 其三 环城烟柳》
明代·卢龙云

郊原烟雨递相催，柳色微茫拂翠来。林际迁莺如上苑，街前走马类章台。

栽移彭泽诗千首，折向阳关酒一杯。造物固知饶近地，春光漏泄遍城隈。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。